Voit treenata tai urheilla ennen hierontaan tuloa ihan normaalisti, jos harjoittelu on kuitenkin ollut kovin raskasta, niin tuolloin hieronta voi tuntua tavallista ”kivuliaammalta”, sillä lihakset eivät ole ehtineet palautua liikuntasuorituksesta. Hierojaa on hyvä informoida tällaisissa tapauksissa ennen hierontaa.
Hieronnan jälkeen on suositeltavaa rentoutua loppupäivä ja toisinaan myös seuraavakin päivä, sillä hieronnan tarkoituksena on rentouttaa ja muokata lihaksia, joten rentoutuneet lihakset eivät yllä optimaalisiin suorituksiin hieronnan jälkeen. Lihasten tulee palautua myös hieronnasta, joten urheilu kannattaa jättää ainakin seuraavaan päivään. Kevyttä urheilua ja venyttelyä voit toki tehdä.
Jos sinulla on jokin kilpailu tai joudut seuraavien 1-2 päivän aikana tekemään maksimisuorituksia, niin mainitse myös tästä hierojalle.